Med denne løsning bliver din nuværende eltavle også udvidet med en separat installation, der kun forsyner elbilen for at sikre de øvrige installationer mod overbelastning. Ligesom ved opsætning af en ladeboks vil denne hjemmeinstallation typisk kræve, at der bliver trukket et kabel med eget RCD-relæ frem til et CEE-stik i din carport eller på din husvæg – stikket kender du måske fra campingpladsen eller lystbådehavnen. Den separate installation er også en sikker løsning til opladning af din elbil, fordi installation og CEE-stik netop er beregnet til at klare den høje og længerevarende belastning, der opstår ved opladning af en elbil. Men hvor der i ladeboksen ofte sidder et fast kabel, som nemt forbindes til bilens stik, skal du med denne løsning anvende et løst ladekabel med en påmonteret styreboks på kablet mellem CEE-stikket og bilens stik. TypeBlåt CEE-industristik (mode 2)Rødt CEE-industristik (mode 2) Udseende Spænding230V3 x 230V Strømstyrke16A3 x 16A Antal faser1 fase AC3 faser AC Effekt3,7 kW11 kW Batteriladetid, 22 kWh6-8 timer2-3 timer Batteriladetid, 5 kWhCa. 20 timerCa. 7 timer